Primatus papae
Primatus papae est principatus universae Christianitatis a papis Ecclesiae Catholicae Romanae sibi vindicatus. Hae vindiciae a tertio saeculo a Romano Sancti Petri episcopatu, quem traditio ecclesiastica affirmat, atque a continua inde coepta Successione Apostolica deducuntur. In Ecclesia Catholica Romana haec sententia usque ad sextum saeculum paulatim evincebat, numquam autem in aliis ecclesiis. Secundum doctrinam romano-catholicam Primatui papae contingit Primatus iurisdictionis et Suprema magisterii potestas sive magisterium ex cathedra. Ambo a Concilio Vaticano Primo dogmate infallibilitatis confirmata sunt.